钦定古今图书集成/理学汇编/文学典/第184卷 > 《书楚辞协韵后》前人
## 钦定古今图书集成/理学汇编/文学典/第184卷 > 《书楚辞协韵后》前人

始，予得黄叔垕父所定《楚辞协韵》而爱之，以寄漳守
傅景仁，景仁为刻板置公帑。未几，予来代景仁，景仁
为予言，“大、招”、“昭”、“遽”同韵。此谓“遽”当为“遭”，似矣。然尝读
王岐公集铭诗中用“遽”字，正入昭韵，则《大招》之“遽”自
不当改。然又疑其或反是，承袭此篇之误。因考《汉书
叙传》，则有“符”与“昭”韵者。〈高惠功臣侯表〉《区与“骄”韵者》。〈西南夷两粤传〉
乃知《大招》本文诚不为误，而岐公用韵，其考之亦详
也。予按诸书，信如景仁之言。盖字之从处声者，噱臄
醵平读音皆为“疆”，然则《大招》之遽当自“疆”而为“乔”，乃
得其读。于是即其板本复刊正之，使览者无疑焉。景
仁说尚有欲商订者，会其去亟不果，他日当并扣之，
附刻书后也。绍熙庚戌十月壬午，新安朱熹书。